ช่วยสรุปบทความ ฝ่ามรสุมข่าวร้าย! จีนอัดฉีดเงินมหาศาล เศรษฐกิจไปต่อหรือแค่ประคองตัว ให้หน่อย
จีนเสี่ยงเกิดวิกฤตการณ์ฟองสบู่อสังหาลามสู่ภาคการเงิน คาด GDP โตต่ำ
มรสุมยักษ์ลูกเก่าก็ยังวนเวียนโถมใส่จีนเป็นระลอกๆ นั่นก็คือ ‘วิกฤตการณ์ฟองสบู่อสังหาริมทรัพย์ในจีน’ ที่กำลังถูกมองว่าจะลุกลามไปสู่ภาคการเงินหรือไม่ ทั่วโลกกำลังจับตาการบริหารจัดการปัญหานี้ของรัฐบาลจีน เศรษฐกิจจีนที่มีขนาดใหญ่อันดับ 2 โลก จะถลาลงแบบ Soft Landing หรือ Hard Landing
วิกฤตการณ์ฟองสบู่อสังหาในจีนเริ่มมาจากปีที่แล้ว หากจำกันได้ บริษัท Evergrande ขาดสภาพคล่องทางการเงินและผิดนัดชำระหนี้หุ้นกู้ แม้รัฐบาลจีนจะพยายามเข้ามาช่วยแก้ปัญหาเฉพาะหน้า แต่สถานการณ์ยังบานปลายต่อเนื่อง ปัญหาโครงการบ้านที่สร้างไม่เสร็จ ผู้ซื้อบ้านไม่ยอมจ่ายเงินงวดผ่อนในหลายๆ โครงการอสังหา ธุรกิจขนาดเล็กและขนาดกลางอีกหลายแห่งขาดสภาพคล่องเช่นกัน ขณะที่หุ้นกู้สกุลดอลลาร์ของบริษัทอสังหาราคาร่วงระเนระนาด และบริษัทบางแห่งไม่สามารถระดมทุนใหม่ได้ หรือหากระดมทุนใหม่ก็มีต้นทุนที่อัตราดอกเบี้ยที่สูงเป็นพิเศษ
สถาบันการเงินที่ปล่อยกู้ให้กับโครงการต่างๆ ของบริษัทอสังหาก็ถูกจับตามองถึงความเสี่ยงปัญหาหนี้เสีย หรือ NPL ที่จะพุ่งขึ้นอย่างรวดเร็ว ตามมาด้วยปัญหาขาดสภาพคล่องหากบริษัทอสังหาไม่สามารถชำระหนี้ ลามไปถึงปัญหาที่น่ากลัวคือ ความเชื่อมั่นที่ลดลงจนประชาชนผู้ฝากแห่กันมาถอนเงิน นี่เป็นประเด็นใหญ่ที่โลกเกาะติดอย่างใกล้ชิดว่ารัฐบาลจีนจะรับมือกับวิกฤตนี้ไหวแค่ไหน?
เพราะโครงสร้างเศรษฐกิจของจีนมีสัดส่วนของภาคอสังหาสูงราว 30% ของขนาดเศรษฐกิจ (GDP) ทั้งประเทศ ที่สำคัญภาคอสังหายังเชื่อมโยงไปกับภาคธุรกิจต่างๆ ค่อนข้างมากเป็น Supply Chain นำโดยภาคก่อสร้างหรือผู้รับเหมาฯ วัสดุก่อสร้างต่างๆ สินค้าตกแต่งบ้าน เป็นต้น
ท่ามกลางวิกฤตการณ์ฟองสบู่อสังหาที่อยู่ระหว่างแก้ปัญหาและผลกระทบต่างๆ โดยเฉพาะจากมาตรการ Zero COVID ที่ทำให้เกิดการล็อกดาวน์เมืองใหญ่ๆ เป็นระยะตั้งแต่ไตรมาส 2 ต่อเนื่องมาถึงปัจจุบัน ล้วนกดดันต่อการขยายตัวทางเศรษฐกิจของจีนในปี 2565 นี้ สะท้อนจากตัวเลข GDP ขยายตัวสูง 4.8% ในไตรมาสแรก แต่ในไตรมาส 2 นี้ GDP กลับเติบโตเพียง 0.4% จึงเป็นที่มาที่เราได้เห็นทางการจีนใช้นโยบายผ่อนคลายทั้งมาตรการทางการเงินและการคลังแบบสอดประสาน เพื่อให้ GDP ปีนี้ไปถึงเป้าหมายที่ 5.5%
นักเศรษฐศาสตร์จากสำนักวิจัยต่างๆ ได้ปรับลดตัวเลขคาดการณ์ GDP ของจีนลดลง โดย IMF คาด GDP จีนเติบโต 3.3% ในปี 2565 และขยายตัว 4.6% ในปี 2566 ค่าย Goldman Sachs ได้ปรับลด GDP จีนปี 2565 เหลือ 3% จากเดิม 3.3% ค่าย Nomura ปรับลดคาดการณ์ GDP เหลือ 2.8% จากเดิม 3.3%
วิกฤตการณ์ฟองสบู่อสังหาริมทรัพย์ในจีนมีมาจากปีที่แล้ว  ศรษฐกิจจีนที่มีขนาดใหญ่อันดับ 2 โลก จะถลาลงแบบ Soft Landing หรือ Hard Landing
บริษัท Evergrande ขาดสภาพคล่องทางการเงินและผิดนัดชำระหนี้หุ้นกู้ รัฐบาลจีนพยายามช่วยแก้ปัญหาเฉพาะหน้า แต่สถานการณ์ยังซับซ้อน ปัญหาโครงการบ้านที่ไม่เสร็จสมบูรณ์และผู้ซื้อบ้านที่ไม่ชำระเงินงวดผ่อนในหลายๆ โครงการ ขนาดเล็กถึงขนาดกลางก็มีปัญหาคล่องทางการเงิน หุ้นกู้ดอลลาร์ร่วงลง บางบริษัทไม่สามารถระดมทุนใหม่ได้หรือหากระดมได้ก็มีอัตราดอกเบี้ยสูง


สถาบันการเงินที่ให้กู้ในโครงการอสังหาริมทรัพย์เผชิญกับความเสี่ยง NPL เมื่อบริษัทอสังหาไม่สามารถชำระหนี้ ปัญหานี้ส่งผลถึงความไม่มั่นใจของประชาชนในการถอนเงิน โลกกำลังสังเกตว่ารัฐบาลจีนจะจัดการกับวิกฤตนี้อย่างไร โครงสร้างเศรษฐกิจจีนที่มีส่วนของภาคอสังหาริมทรัพย์สูงถึง 30% ของ GDP เชื่อมโยงกับภาคธุรกิจอื่นๆ ทำให้มีผลกระทบกับ Supply Chain 


วิกฤตการณ์ฟองสบู่อสังหาริมทรัพย์ในจีนมีผลกระทบจากมาตรการ Zero COVID ที่เกิดล็อกดาวน์เมืองใหญ่ ทำให้เศรษฐกิจจีนชะลอการขยายตัว ในไตรมาสแรก GDP เพิ่มขึ้น 4.8% แต่ในไตรมาส 2 เพิ่มเพียง 0.4% เท่านั้น จีนผ่อนคลายนโยบายทางการเงินและการคลังเพื่อให้ GDP ปีนี้เพิ่มขึ้นไปถึงเป้าหมาย 5.5% นักเศรษฐศาสตร์ปรับลดคาดการณ์ GDP ของจีนลง โดย IMF คาดเติบโต 3.3% ในปี 2565, Goldman Sachs ปรับลดเหลือ 3%, และ Nomura ปรับลดเหลือ 2.8% จากเดิม 3.3%
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน